På landsplan vil der til dette valg være 182 færre valgsteder end til sidste valg. I Nordjylland er det Rebild kommune, der går mest drastisk til værks. Her bliver halvdelen af valgstederne skåret væk. Det skriver politiken.dk Det voldsomme fald i valgsteder skyldes ifølge valgforsker Johannes Andersen strukturreformen, hvor kommunerne blev lagt sammen. - Det er et voldsomt fald, og det vil betyde, at demokratiet rykker væk fra mange lokalsamfund. Hvis stemmeprocenten går ned ved valget, viser det, at strukturreformen har kostet på demokratiet, siger Johannes Andersen til politiken.dk.

Opsummering:
Rebild kommune skærer halvdelen af valgstederne væk i forhold til valget i 2005. Problematisk for demokratiet mener valgforsker.